બનાસકાંઠા જીલ્લા ના મુખ્ય વેપારી મથક અને મેડિકલ હબ ગણાતા ડીસા શહેરના મધ્યમાંથી પસાર થતા પાલનપુર- કંડલા નેશનલ હાઇવે પર ડીસા શહેર નો વાહનવ્યવહાર તેમજ હાઇવે પર પસાર થતા વાહનોના કારણે દિન-પ્રતિદિન ટ્રાફિક ની સમસ્યા વધુ ને વધુ જટીલ બની રહી છે ત્યારે હાઇવે પર ની ટ્રાફિક સમસ્યાના નિવારણ માટે વર્ષો થી શહેરીજનો ધ્વારા ઓવરબ્રિજની માંગ કરવામાં આવી રહી છે પરતું કોઇ ને કોઇ કારણો સર આ મુદે્ કોઇ નિર્ણય લેવાયો નથી ટ્રાફિક ની આ શિરદર્દ સમસ્યા અને અવાર-નવાર સર્જાતા અકસ્માતો ને લઇને શહેરના નાગરિકો ખુબજ હેરાન થવાની સાથે હાઇવે ઉપરથી પસાર થવામાં પણ ભય અનુભવે છે વારં વાર આ બાબતે રજુઆતો કરવા છતાં કોઇ ઉકેલ ન આવતા ડીસા શહેર ના નાગરિકો ધ્વારા એક બેઠક બોલવવામાં આવી હતી જેમાં ડીસા શહેર ફલાય ઓવરબ્રિજ સંઘર્ષ સમિતિ ની રચના કરવામાં આવી હતી આ બેઠકમાં શહેરની વિવિધ સંસ્થાઓ ,ટ્રસ્ટો ,એસોસિએશનો તથા અગ્રણીનાગરિકો ઉપસ્થિત રહયા હતા અને હાઇવે ઉપરના પિલ્લર સાથે ના ફલાય ઓવરબ્રિજ બનાવવા સર્વ સંમતિ સંધાઇ હતી જેમાં ; ફલાય ઓવરબ્રિજ નહી તો મત નહી; સુત્ર સાથે ઓવરબ્રિજ બાબતે સત્વરે યોગ્ય નિર્ણય નહી લેવાય તો ચુંટણીનો બહિષ્કાર કરવાની ચિમકી ઉચ્ચારાઇ હતી .